Ειρηνευτική Δημοσιογραφία και Ελληνοτουρκικές Σχέσεις στον ελληνικό Τύπο
Creators: name: Τσάκωνας, Δημήτριος Μιχαήλ
Publisher: name: Aristotle University of Thessaloniki
Year: 2019
Subjects: Ειρηνευτική Δημοσιογραφία
Ελληνοτουρκικές Σχέσεις
Τύπος
Peace Journalism
Greek-Turkish Relations
Press

description: Η παρούσα εργασία επιχειρεί να προσεγγίσει την κάλυψη των σύγχρονων ελληνοτουρκικών σχέσεων από τον Τύπο υπό το πρίσμα της Ειρηνευτικής Δημοσιογραφίας. Πρόκειται για μια σειρά περιστατικών σε θάλασσα και αέρα που σημειώθηκαν από την αρχή του 2016. Τα συγκεκριμένα περιστατικά και η γενικότερα επιθετική στάση της Τουρκίας εναντίον της Ελλάδας αποτέλεσαν πεδίο συζητήσεων και πολιτικής αντιπαράθεσης στη χώρα μας και για αυτόν τον λόγο χρίζει μελέτης. Η ιδέα της Ειρηνευτικής Δημοσιογραφίας εισήλθε στο πεδίο της μαζικής επικοινωνίας στις αρχές της δεκαετίας του 1990, αναδυόμενη από την Ειρηνευτική Έρευνα, από όπου έχει τις ρίζες της. Οι εξελίξεις στην πολεμική κάλυψη που προκλήθηκαν από τον Πόλεμο του Κόλπου το 1991 έπαιξαν κρίσιμο ρόλο στην ανάδειξη ενός κριτικού διαλόγου πάνω στην κάλυψη συγκρούσεων και πολέμων. Στο πρώτο μέρος της εργασίας γίνεται μια προσπάθεια αποσαφήνισης του τρόπου διαμόρφωσης της ημερήσιας ειδησεογραφικής ατζέντας των μέσων μαζικής ενημέρωσης, προκειμένου να εξηγηθεί με ποιο κριτήριο τα μέσα ενημέρωσης επιλέγουν ειδήσεις για να τις καλύψουν. Παράλληλα, θα γίνει και μια προσπάθεια αποσαφήνισης του κλάδου της Ειρηνευτικής Δημοσιογραφίας, μέσω του πρίσματος της οποίας θα γίνει προσπάθεια ανάλυσης των άρθρων που φιλοξενήθηκαν στις ελληνικές εφημερίδες την εξεταζόμενη περίοδο. Στο δεύτερο μέρος αναλύεται το ιστορικό των ελληνοτουρκικών κρίσεων κατά το προηγούμενο χρονικό διάστημα, ενώ, στη συνέχεια, επιχειρείται μια προσέγγιση της στάσης των ελληνικών μέσων μαζικής ενημέρωσης απέναντι στα εν λόγω περιστατικά. Σκοπός της παρούσας εργασίας είναι να προσεγγίσει την κάλυψη των σύγχρονων ελληνοτουρκικών σχέσεων από τον Τύπο υπό το πρίσμα της Ειρηνευτικής Δημοσιογραφίας. Μέσα από την εξέταση των άρθρων και ρεπορτάζ τριών ελληνικών εφημερίδων πανελλαδικής κυκλοφορίας σκοπός της εργασίας είναι να αποσαφηνιστεί εάν ο Τύπος και συγκεκριμένα μέσω της γλώσσας που χρησιμοποιεί για την κάλυψη των εθνικών ζητημάτων και ζητημάτων εξωτερικής πολιτικής αναπαράγει και ενισχύει εθνοκεντρικές και εθνικιστικές συζητήσεις. Επιπλέον, η εργασία εξετάζει εάν ο ελληνικός Τύπος αμβλύνει ή οξύνει τις κρίσεις στις ελληνοτουρκικές σχέσεις και αν τελικώς βοηθάει στην επίλυση τους.
description: This paper attempts to approach the coverage of contemporary Greek-Turkish relations by the press in the light of Peace Journalism. It concerns a series of incidents in the sea and air that have occurred since the beginning of 2016. The specific incidents and the generally aggressive stance of Turkey against Greece have been the subject of discussion and political controversy in our country and for this reason it requires study. The idea of Peace Journalism entered the field of mass communication in the early 1990s, emerging from the Peace Survey where it was rooted. The developments in the war coverage caused by the Gulf War in 1991 played a crucial role in the emergence of a critical dialogue on the coverage of conflicts and wars. In the first part of the paper, an attempt is made to clarify how the daily agenda setting can be formulated to explain the media's choice of news coverage. At the same time, an attempt will be made to clarify the Peace Journalism sector, through which an attempt will be made to analyze the articles hosted in the Greek newspapers during the period under review. The second part analyzes the history of the Greek-Turkish crises during the previous period, and then attempts to approach the attitude of the Greek mass media towards these incidents. The purpose of this paper is to approach the coverage of contemporary Greek-Turkish relations by the press in the light of Peace Journalism. Through the review of articles and reports of three Greek national newspapers, the purpose of the paper is to clarify whether the press, and specifically through its language used to cover national and foreign policy issues, reproduces and strengthens ethnocentric and nationalist debates. In addition, the paper examines whether the Greek press mitigates or exacerbates crises in Greek-Turkish relations and ultimately helps to resolve them.